b'\n_START_ARTICLE_\nAllan Ferdinand Relander\n_START_PARAGRAPH_\nAllan Ferdinand Relander (3. huhtikuuta 1901 Mikkeli \xe2\x80\x93 22. tammikuuta 1990 Helsinki) oli suomalainen merenkulkuneuvos, merikapteeni, merenkulkija, alan kouluttaja ja hallintomies. H\xc3\xa4n valmistui ylioppilaaksi 1919 Helsingin suomalaisesta normaalilyseosta ja l\xc3\xa4hti merille 1923. Suoritti yliper\xc3\xa4miehen tutkinnon 1928 ja merikapteenin tutkinnon 1931. Toimi Turun merenkulkuopiston opettajana vuodesta 1935, rehtorina vuodesta 1937 ja merenkulkukoulujen tarkastajana vuodesta 1943. Sai merenkulkuneuvoksen arvonimen ja aloitti merenkulkuhallituksen merenkulkuosaston p\xc3\xa4\xc3\xa4llikk\xc3\xb6n\xc3\xa4 vuonna 1950. J\xc3\xa4i el\xc3\xa4kkeelle 1964.'